cyanic-selkie/wikianc huggingface dataset:
பதார்த்தம்
திரவியம் (பொருள்)
திரவியம் என்பது பிரபஞ்ச படைப்பிற்கு காரணமாக ஐம்பூதங்கள், காலம், திசை (வெளி), சீவாத்மா (உயிர்) மற்றும் அந்தக்கரணம் (மனம்) என 9 வகை கருப்பொருட்களே திரவியம் ஆகும். இக்கருப்பொருட்கள் இருவகையானது. ஒன்று நிலையானது. மற்றொன்று இயங்கக்கூடியது. இதில் ஆகாயம் தவிர பிற பூதங்கள் இயக்கம் கொண்டது. ஐம்பூதங்களில் நிலம், நீர், தீ, காற்று ஆகிய 4 திரவியங்கள் நுண்ணிய அணுக்களால் (பருப்பொருட்கள்) ஆனது. இவைகளை நாம் நேரில் அறிந்து உண்ரக்கூடியது. ஆனால் 5வதான ஆகாயம் அணுக்களால் ஆனதென்றாலும், தொட்டு உணராவிட்டாலும், ஊகித்து அறிய முடியும். பிற பூதங்களுக்கு காரணமான ஆகாயம் எனும் பூதம் பஞ்சீகரணம் அடைந்து மற்ற நான்கு பூதங்கள் தோன்றக் காரணம் ஆகிறது. ஐம்பூதங்களில் ஆகாயம் தவிர மற்ற பூதங்கள் நிலையானவைகள் அல்ல. காலம், திக்கு (வெளி), மற்றும் [[சீவாத்மா|ஆத்மா} ஆகிய திரவியங்கள் நிலையானது. இவைகளை நேரடியாக அறிய முடியாவிட்டாலும், அனுமானத்தின் மூலம் ஊகித்தறிய இயலும். இதில் மனம் எனும் திரவியம் மட்டுமே இயக்கம் கொண்டது. இதில் அழியாத திரவியங்கள் காலம், வெளி, ஆத்மா, மனம் ஆகும்.
குணம்
குணம் என்பது ஒரு திரவியத்தின் (கருப்பொருள்) உள்ளார்ந்த தன்மை ஆகும். ஆன்மா அழியாதது எனில் அதன் குணமான மனம் இயங்கும் ஆற்றல் கொண்டது. அதே போல் திரவியங்களின் தன்மையாகிய ஞானேந்திரியங்கள் மூலம் தொடு உணர்வு (தோல்), சுவை (நாக்கு), வாசனை (மூக்கு), ஒலி (காது), ஒளி (கண்) அறிதல்கள் அனைத்தும் குணங்களே.
கர்மம்
இது செயலைக் (வினை) குறிக்கிறது. குணத்தை போல் இதுவும் திரவியத்தின் (பதார்த்தம்) உள்ளடக்கமாக (சூக்குமம்) உள்ளது. குணங்கள் நிலையானதாகவும், இயக்கமற்றதாகவும் இருக்கும் போது, வினையோ இயக்கமும், மாறுபாடும் கொண்டதாக உள்ளது. அண்ட வெளியில் அணுக்கள் ஒன்றோடென்று இணைதலையும், பிரிதலையும் செய்து கொண்டே உள்ளது. இணைதலும், பிரிதலும் வினையே. கருமம் எனப்படும் வினை ஐவகைப்படும். 1. மேல் நோக்கிய இயக்கம், 2. கீழ்நோக்கிய இயக்கம், 3. குறுகுதல், 4. விரிவடைதல் 5. இடம் பெயர்தல் ஆகும்.
சாமான்யம்
சாமான்யம் என்பதற்கு திரவியங்களின் பொதுத்தன்மையைக் குறிக்கிறது.
விசேசம்
இது திரவியத்தின் (பதார்த்தம்) சிறப்புத் தன்மையைக் குறிக்கிறது. ஒரு திரவியத்திலிருந்து மற்றொன்றை வேறுபடுத்தி அறிய உதவும் தனித்தன்மையே விசேசம் ஆகும். பொதுத் தன்மை என்பது பல்வேறு பொருட்களை வகைப்படுத்துவது. ஆனால் சிறப்புத் தன்மையானது பொருட்களை வேறுபடுத்தி வகைப்படுத்துவது அல்லது பகுப்பதாகும்.
சமவயம்
சாமான்யம் என்பதற்கு திரவியங்களின் பொதுத்தன்மையைக் குறிக்கிறது. இது திரவியங்களின் பிரிக்க முடியாத, நீடித்த தொடர்பைக் குறிக்கிறது. இரண்டு பொருட்களின் சேர்கையால் (சம்யோகம்) ஏற்படும் தொடர்பு நிலையானது அல்ல, மாறுபடக்கூடியது. அதுபோலன்றி, இரண்டு பொருட்களுக்கு இடையே உள்ள நிலையான தொடர்பே சமவயம். இது இணைப்பால் அல்லாத, இயல்பான தொடர்பாகும். இது முழுமைக்கும் அதன் பகுதிக்கும் இடையே உள்ள தொடர்பே சமவயம் ஆகும். எடுத்துக்காட்டிற்கு ஆடைக்கும், அதன் நூலிழைகளுக்கும் இடையே உள்ள தொடர்பு போன்று. அதே போன்று ஒரு திரவியத்திற்கும் அதன் குணத்திற்கும், ஒரு திரவியத்திற்கும் அதன் செயலுக்கும் உள்ள தொடர்பு சமவயம் ஆகும்.
அபாவம்
அபாவம் என்பதற்கு இல்லாமை. ஒரு பொருள் அல்லது ஒரு விஷயம் இல்லாததே அபாவம். காலையில் காணப்படும் சூரியன் இரவில் காணப்படாமல் இருப்பது அபாவம். அபாவம் நால்வகைப்படும். 1. முன்பு இல்லாமை 2. பின்பு இல்லாமை 3. நெருக்கத்தால் இல்லாமை (தொலைவிலிருந்து பார்க்கப்படும் வயல்வெளியில் குறிப்பிட்ட தாவரத்தை பிரித்து அறிய இயலாமை). 5. முற்றிலும் இல்லாமை (முயல் கொம்பு)
வெளி இணைப்புகள்
பகுப்பு:இந்திய மெய்யியல் பகுப்பு:இந்துத் தத்துவங்கள்
காரன்காடு அஞ்சல் சுடலைமாடசாமி கோயில்
காரன்காடு அஞ்சல் சுடலைமாடசாமி கோயில் தமிழ்நாட்டில் கன்னியாகுமரி மாவட்டம், காரன்காடு அஞ்சல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுடலைமாடன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலங்கைப் பல்கலைக்கழகம்
இலங்கைப் பல்கலைக்கழகம் (University of Ceylon) 1942 முதல் 1978 வரை இலங்கையில் இயங்கிய ஒரேயொரு பல்கலைக்கழகம் ஆகும். இதன் வளாகங்கள் இலங்கையின் பல இடங்களிலும் இருந்தன. 1972 ம் ஆண்டில் இப்பல்கலைக்கழகம் கலைக்கப்பட்டு பேராதனை பல்கலைக்கழகம், கொழும்பு பல்கலைக்கழகம், வித்தியோதயா பல்கலைக்கழகம், களனி பல்கலைக்கழகம் ஆகிய நான்கு சுயாதீனமான பல்கலைக்கழகங்கள் உருவாக்கப்பட்டன.
லியூசின்
லியூசின் (Leucine) [குறுக்கம்: Leu (அ) L] என்னும் அமினோ அமிலம் ஒரு கிளைத்தொடரி ஆல்ஃபா- அமினோ அமிலமாகும். இதனுடைய வாய்பாடு: HO2CCH(NH2)CH2CH(CH3)2. இது ஒரு அத்தியாவசிய அமினோ அமிலமாகும். இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: UUA, UUG, CUU, CUC, CUA மற்றும் CUG. ஹைட்ரோகார்பனை பக்கத் தொடராக கொண்டுள்ளதால், லியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது.
உயிரியல் பண்புகள்
லியூசின் கல்லீரல், கொழுப்புத் திசு மற்றும் தசைநார்த் திசுக்களில் உபயோகப்படுத்தப்படுகிறது. கொழுப்பு மற்றும் தசைநார்த் திசுக்களில் லியூசின் ஸ்ட்டீரால்களை உருவாக்கப் பயன்படுகிறது. மேலும், இவ்விரண்டு திசுக்களிலும் கல்லீரலைக் காட்டிலும் ஏழு மடங்கு அதிகமாக லியூசின் உபயோகப்படுத்தப்படுகின்றது.
தசைத்திசுக்களில் புரத உற்பத்தியைத் தூண்டும் ஒரே ஒரு அமினோ அமிலம் லியூசின் மட்டுமே. உப உணவுப் பொருளாக லியூசின் தசைப் புரத உற்பத்தியைத் தூண்டி முதுமையடைந்த எலிகளில் தசைநார்த் திசு சிதைவினைக் குறைப்பதாகக் கண்டறியப்பட்டுள்ளது. thumb|right|256px|நடுநிலை அமிலக்காரக் குறியீட்டில் (pH=7.0) இருமுனை அயனி வடிவம், (S)-லியூசின் (இடது) மற்றும் (R)-லியூசின் (வலது).
உணவு அம்சங்கள்
L-லியூசின் (E641) உணவுச் சேர்ப்பில் மணங்கூட்டியாக வகைப்படுத்தப்படுகிறது.
மேற்கோள்கள்
பகுப்பு:அமினோ அமிலங்கள்
சிலிக்கான் கார்பைடு
சிலிக்கான் கார்பைடு (Silicon carbide) ( SiC ), கார்போரண்டம் (carborundum), எனவும் அழைக்கப்படக்கூடிய ஒரு குறைக்கடத்தி ஆகும். இந்த சேர்மம் சிலிக்கான் மற்றும் கரிமம் ஆகியவற்றைக் கொண்ட SiC என்ற மூலக்கூற்று வாய்ப்பாட்டையும் உடையதாகும். இது இயற்கையில் அரிதாகக் கிடைக்கும் மாய்சானைட்டில் காணப்படுகிறது. 1893 ஆம் ஆண்டிலிருந்து தொகுப்புமுறையில் அதிக அளவிலான சிலிக்கான் கார்பைடு தயாரிக்கப்படுகிறது. இது அரப்பொருள் அல்லது சிராய்ப்புப் பொருளாகப் பயன்படுத்தப்படுகிறது. சிலிக்கான் துகள்கள் வெப்பப்படுத்துதல் மூலம் சிப்பங்கட்டல் செயல்முறைக்குட்படுத்தப்பட்டு மிகக்கடினமான சுட்டாங்கல்களாக இணைக்கப்படுகிறது. இவ்வாறு உருவாக்கப்படும் சேர்மமானது மிகுந்த கட்டுறுதி தேவைப்படக்கூடிய மகிழ்வுந்துகளின் தடைகள், சுழல்கவ்வி மற்றும் குண்டு துளைக்காத ஆடைகளில் சுட்டாங்கல் தட்டுகள் போன்றவை தயாரிக்கப் பரவலாக பயன்படுத்தப்படுகின்றன. சிலிக்கான் கார்பைடானது, மின்னணுவியலில் ஒளி உமிழ் இருமுனையங்களாகவும், (LEDs) மற்றும் தொடக்க கால வானொலிகளில் உணரிகளாகவும் பயன்படுத்தப்பட்டன. SiC ஆனது அதிக  மின்னழுத்தம் அல்லது அதிக வெப்பநிலை அல்லது இரண்டுமே உள்ள நிலையில குறைகடத்தி மின்னணுவியல் சாதனங்களில் பயன்படுத்தப்படுகின்றன. சிலிக்கான் கார்பைடின் பெரிய அளவிலான ஒற்றைப்படிகங்கள் லெல்லி முறை யின் மூலமாக வளர்க்கப்படலாம். இவற்றை தொகுப்பு முறை மாய்சனைட் என்றழைக்கப்படும் மதிப்புமிக்க கற்களாக வெட்ட முடியும். அதிக புறப்பரப்பைக் கொண்ட சிலிக்கான் கார்பைடானது தாவரங்களிலிருந்து பெறப்படும் SiO2 விலிருந்து தயாரிக்கப்படலாம்.
தொடக்க கால சோதனைகள்
முறைப்படியற்ற, குறைவாக அறியப்பட்ட மற்றும் பெரும்பாலும் சரிபார்க்கப்படாத தொகுப்பு முறைகளானவை பின்வருபவற்றை உள்ளடக்கியது.
அதிக அளவிலான உற்பத்தி
சிலிக்கான் கார்பைடின் பெருமளவு உற்பத்தி முறையானது எட்வர்ட் குட்ரிச் ஆக்சன் என்பவரால் 1890 ஆம் ஆண்டு கண்டறியப்பட்டது. ஆக்சன் செயற்கை வைரங்களைத் தயாரிக்கும் முயற்சியில் களிமண்(அலுமினியம் சிலிக்கேட்டு) மற்றும் துாளாக்கப்பட்ட கோக் (எரிபொருள்) (கரியம்) ஆகியவற்றை ஒரு இரும்புப்பாத்திரத்தில் வெப்பப்படுத்திக் கொண்டு இருந்தார். அப்போது உருவான கார்போரண்டத்தை உருவாக்கிய நீல நிறப் படிகங்களை கார்பன் மற்றும் அலுமினியத்தின் புதிய சேர்மம் (குருந்தத்தையொத்த) என நம்பினார். 1893 ஆம் ஆண்டில், பெர்டினான்ட் ஆன்றி முவாசான் அரிசோனாவில் டையாப்லோ மெடியோரைட்டு பள்ளத்தாக்கில் காணப்படும் பாறை மாதிரிகளை ஆய்விட்டுக் கொண்டிருந்த போது, மிக அரிதாக இயற்கையில்  காணப்படும் SiC கனிமத்தைக் கண்டுபிடித்தார். அவரை கௌரவிக்கும் விதமாக அந்தக் கனிமத்திற்கு மாய்சானைட் அல்லது முவாசானைட் எனப் பெயரிடப்பட்டது. முவாசான் SiC ஐ பல வழிமுறைகளில் தொகுப்பு முறையில தயாரித்தார். அவற்றில் சில, உருகிய சிலிக்கனில் கார்பனைக் கரைத்தல், கால்சியம் கார்பைடு மற்றும் சிலிக்கா கலந்த கலவையை உருக்குதல் மற்றும் மின் உலை ஒன்றில் சிலிக்கா மற்றும் கார்பனை ஒடுக்குதல் ஆகியவையாகும்.1893 ஆம் ஆண்டு பிப்ரவரி 28 ஆம் நாள் ஆக்சன் சிலிக்கான் கார்பைடு தயாரிக்கும் முறைக்கு காப்புரிமை பெற்றார். ஆக்சன் சிலிக்கான் கார்பைடு தயாரிக்க இன்றளவும் பயன்பட்டுக் கொண்டிருக்கிற மின் உலை ஒன்றை வடிவமைத்தார். கார்போரண்டம் என்ற நிறுவனத்தில் பெருமளவில் சிலிக்கான் கார்பைடைத் தயாரிக்க அது பயன்படுத்தப்படுகிறது. சிலிக்கான் கார்பைடு சிராய்ப்புப் பொருளாகப் பயன்படுகிறது. ஆக்சன் கார்பனை உருகிய காரோண்டம் மற்றும் அலுமினாவில் கரைக்க முயற்சித்தார். இதிலிலிருந்து கடினமான கருநீலப் படிகங்கள் உருவாதலைக் கண்டறிந்தார். இந்தப் படிகங்களை இவர் கார்பன் மற்றும் கோரண்டம் இவற்றின் சேர்மமாக இருக்கலாம் என்று கருதினார்.
மேற்கோள்கள்
பகுப்பு:தேய்ப்புப் பொருட்கள் பகுப்பு:கார்பைடுகள் பகுப்பு:பீங்கான் பொருட்கள் பகுப்பு:இரத்தினக் கற்கள் பகுப்பு:மீக்கடினப் பொருட்கள் பகுப்பு:ஆக்சிசன் நீக்கிகள்
சாக்கி ஆறு
சாக்கி ஆறு (Chakki river) பியாஸ் ஆற்றின் துணை ஆறாகும். இந்தியாவின் மாநிலங்களான இமாச்சலப் பிரதேசம் மற்றும் பஞ்சாப் மாநிலங்களின் வழியாக ஓடுகிறது. பதான்கோட்டுக்கு அருகில் பீசு ஆற்றுடன் கலக்கிறது. இவ்வாறு பனி மற்றும் இமாச்சலப் பிரதேசத் தௌலாதார் மலைகளில் பெய்யும் மழையால் நீர்வரத்து பெறுகிறது.
வெளியிணைப்புகள்
பகுப்பு:பஞ்சாப் (இந்தியா) ஆறுகள்
பட்டுக்கோட்டை புராதனவனேசுவரர் கோயில்
பட்டுக்கோட்டை புராதனவனேசுவரர் கோயில் தஞ்சாவூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் தஞ்சாவூர் மாவட்டம் பட்டுக்கோட்டையில் அமைந்துள்ளது. இவ்வூர் கதிர்வேய்ந்த மங்கலம் என்றும் அழைக்கப்படுகிறது. இங்கிருந்து 15 கிமீ தொலைவில் திருச்சிற்றம்பலம் என்னுமிடத்தில் வயல்வெளியில் எமன் இருக்கின்றார்.
இறைவன், இறைவி
இக்கோயிலின் மூலவராக புராதனவனேசுவரர் உள்ளார். இறைவி பெரியநாயகி அம்மாள் ஆவார்.
வரலாறுபு
வாழ்க்கையின் ஒரு கூறாக வனவாசம் தேவை என்பதை உணர்த்த சிவபெருமான், தேவியுடன் இந்த பழம்பெரும் வனத்திற்கு வந்து தங்கினார். அவருடன் தேவர்களும், சித்தர்களும், துறவிகளும்கூட வந்தனர். நீண்ட நாள் தியானத்தில் இறைவன் இங்கிருந்தார். அக்காலகட்டத்தில் அசுரர் பலம் அதிகமாக ஆகிவிட அவர்களிடமிருந்து தம்மைக் காப்பாற்றிக்கொள்ள தேவர்களும், ரிஷிகளும் இறைவியிடம் முறையிட்டு வேண்டினர். இறைவி, மன்மதனை அழைத்து இறைவனின் தவத்தைக் கலைக்கலாம் என்று கருத்து கூறினார். மன்மதனும் உலக நன்மைக்காக மலர்க்கணையைத் தொடுத்து இவ்விடம் பூ வனமாகும்படி செய்தார். ஆதலால் இவ்வூர் மதன்பட்டவூர் என்று அழைக்கப்பட்டது. இறைவன் அருளால் மன்மதன் பின்னர் உயிர் பெற்றார். பால் தெளித்து மன்மதன் உயிர் பிறப்பிக்கப்பட்டதால் இவ்விடம் பாலத்தளி எனப்படுகிறது. மன்மதன் எனப்படும் காமனை எரித்ததை நினைவுகூறும் விதமாக காமன் கொட்டல் என்னுமிடத்தில் காமன் விழா நடைபெறுகிறது. இறைவி சன்னதியின் வலப்புறம் உள்ள விநாயகர் செவித்துவாரங்களில் வேண்டுதலை நினைத்து மலரை வைக்கும்போது அது உள்ளே இழுத்துக்கொண்டால் நினைத்தது நிறைவேறும் என பக்தர்கள் நம்புகின்றனர். இவரை பூ விழுங்கும் விநாயகர் என்று கூறுகின்றனர்.
திருவிழாக்கள்
மகா சிவராத்திரி இக்கோயிலில் நடைபெறும் திருவிழாவாகும்.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
எழில் வரதன்
எழில் வரதன் என்பவர் ஒரு தமிழக எழுத்தாளர். கிருஷ்ணகிரி மாவட்டம், ஓசூரில் வசிக்கும் இவர் சிறுகதைகள், கவிதைகள், நாவல்கள் உள்ளிட்ட ஐந்து நூல்களை எழுதியுள்ளார். இவர் எழுதிய “ஆலமர இடையழகு” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:கிருட்டிணகிரி மாவட்ட நபர்கள்
கட்டுமானப் பொறி
கட்டுமானப் பொறி என்பது, கட்டுமானம் மற்றும் அது தொடர்பான தேவைகளுக்குப் பயன்படும் பல வகையான கனரகப் பொறிகளுள் ஒன்றைக் குறிக்கும். இவை குடிசார் பொறியியல் மற்றும் அமைப்புப் பொறியியல் சார்ந்த கட்டுமானத் தேவைகளுக்காகச் சிறப்பாக வடிவமைக்கப்பட்டனவாகும்.
கட்டிடம் கட்டுவதற்கு முன் இடம்பெறுகின்ற நிலநுட்பச் சோதனைகள் செய்வதிலிருந்து, கட்டிட நிலங்களை மட்டப்படுத்தல், நிலத்தை அகழ்தல், அத்திவாரம் இடுதல், கட்டிடப் பொருட்களை இடத்துக்கிடம் எடுத்துச் செல்லல், அவற்றையும் வேலையாட்களையும் பல்வேறு தளங்களுக்கு உயர்த்துதல், காங்கிறீட்டுத் தயாரித்தல், வீதிகள் அமைத்தல், கட்டிமுடித்த கட்டிடங்களைப் பேணுதல், பழைய கட்டிடங்களை இடித்தல் போன்ற இன்னோரன்ன தேவைகளுக்குக் கட்டுமானப் பொறிகள் பயன்படுகின்றன. மனித அல்லது விலங்குகளின் வலுவைப் பயன்படுத்திப் பல வாரங்கள் அல்லது மாதங்களில் செய்ய வேண்டிய பணிகளை இப் பொறிகள் சில மணி நேரங்களிலேயே செய்து முடித்துவிடுகின்றன. மனித வலுவைப் பயன்படுத்திச் செய்யவே முடியாத பல வேலைகளைக் கூடக் கட்டுமானப் பொறிகளின் உதவியுடன் மிக இலகுவாகச் செய்துவிட முடியும். பல கட்டுமானப் பொறிகள் ஊர்திகளாக இருக்கின்றன. இதனால் இவற்றைப் பொறியியல் ஊர்திகள் என்றும் அழைப்பதுண்டு.
நுளம்பு
நுளம்பு (Abricta curvicosta, பொதுவாக floury baker, அல்லது floury miller ) என்பது மாட்டைக் கடிக்கும் ஈ. இது மாட்டின் கண்ணோரம் மேயும். காதுகளில் கடிக்கும். மாட்டின் பிற உறுப்புப் பகுதியில் எப்போதாவது கடிப்பதும் உண்டு. ஈழத் தமிழில் நுளம்பு என்பது ஆளைக் கடிக்கும் கொசுவைக் குறிக்கப் பயன்படுகிறது. இதனை மொழியியலார் பொருளேற்றம் (semantics) என்கின்றனர்.
அடிக்குறிப்பு
பகுப்பு:பூச்சிகள்
இந்திய இணையதளம் மற்றும் அலைபேசி கழகம்
இந்திய இணையதளம் & அலைபேசி கழகம் (IAMAI) இந்திய சங்கங்கள் சட்டம், 1986-இன் படி பதிவு செய்யப்பட்ட ஆதாய நோக்கமற்ற தொழில்சேவை நிறுவனம் ஆகும். இதன் தலைமையகம் மும்பையில் அமைந்துள்ளது. இந்தியாவில் உள்ள இணையதளம் மற்றும் அலைபேசி பயனீட்டாளர்களின் மதிப்புக் கூட்டுச்சேவைகளை மேம்படுத்துவதும், விரிவிபடுத்துமே இக்கழகத்தின் தலையாய நோக்கமாகும். மேலும் இந்திய இணையதளம் மற்றும் அலைபேசி நிறுவனங்களின் தேவைகளையும், குறைகளையும் மற்றும் சேவை மேம்பாடுகளையும் பயனீட்டாளர்களுக்கும், நிறுவன பங்குதாரர்களுக்கும், முதலீட்டாளர்களுக்கும் இடையே பகிர்ந்து கொள்வதற்கும் இக்கழகம் ஒரு பாலமாக விளங்குகிறது.
இந்தியாவில் இந்நிறுவனமே, இணையதள மற்றும் அலைபேசி மதிப்புக் கூட்டுச் சேவையில், இணையதள மற்றும் அலைபேசி நிறுவனங்களுக்கும், பயனீட்டாளர்களுக்கும் மற்றும் அரசுக்கிடையே சிறப்பு பெற்ற பிரதிநிதியாக திகழ்கிறது.
வெளி இணைப்புகள்
பகுப்பு:இந்திய அமைப்புகள்
பிண்டல் ஆறு
பிண்டல் ஆறு (Bindal River)(பிண்டல் ராவ் என்றும் அழைக்கப்படுகிறது) இந்தியாவின் உத்தரகாண்டில் உள்ள தேராதூன் வழியாகப் பாய்கிறது. இது முசோரி மலைமுகட்டின் அடிவாரத்தில் உள்ள பல நீரூற்றுகளால் தோன்றியது.
ஆற்றைச் சுற்றி கட்டமைக்கப்படாத வளர்ச்சி மற்றும் பல இடங்களில் ஆக்கிரமிப்பு காரணமாக, ஆற்று நீரானது அபாயகரமான மாசுபடுத்திகள் மற்றும் இரசாயனங்களால் மாசுபட்டுள்ளது. 2019ஆம் ஆண்டில், உத்தரகாண்டு அரசு நீர்நிலையைப் புதுப்பிக்க ஒரு திட்டத்தைத் தொடங்கியது.
மேற்கோள்கள்
பகுப்பு:இந்திய ஆறுகள் பகுப்பு:தேராதூன் மாவட்டம்
தாராகோணம்
தாராகோணம் (Tarragona) என்பது காத்தலோனியாவின் தெற்குபகுதியில் உள்ள ஒரு நகரம் ஆகும். இது தாராகோணம் மாவட்டத்தின் தலைநகரம் ஆகும். இதன் பரப்பளவு 181.60 சதுர கி.மீ. ஆகும். இதன் மக்கள்தொகை 135,139 ஆகும்.
காலநிலை
தாராகோணத்தின் காலநிலை மிதமான குளிர்காலமும் கோடைக்காலமும் கொண்டு நடுநிலக்கடல் சார்ந்த ஒன்றாகும்.
மேற்கோள்கள்
பகுப்பு:எசுப்பானியா
டவன்டா முபரிவா
டவன்டா முபரிவா (Tawanda Mupariwa , பிறப்பு: ஏப்ரல் 16 1985), சிம்பாப்வே அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 35 ஒருநாள் பன்னாட்டுத் துடுப்பாட்டப் போட்டிகளிலும் 61 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 ல், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2004-2009 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
டவன்டா முபரிவா - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1985 பிறப்புகள் பகுப்பு:வாழும் நபர்கள்
விஜய் அசாரே
thumb விஜய் சாமுவேல் அசாரே (Vijay Samuel Hazare) பிறப்பு: மார்ச்சு 11. 1915 இறப்பு: டிசம்பர் 18 2004) இந்தியத் துடுப்பாட்ட அணியின் முன்னாள் வீரர் ஆவார் . இவர் 1951-1953 ஆம் ஆண்டுகளுக்கு இடையிலான காலகட்டங்களில் 14 தேர்வுத் துடுப்பாட்டப் போட்டிகளில் இவர் தலைவராக இருந்துள்ளார். தேர்வுத் துடுப்பாட்ட தகுதி பெற்று 25 ஆண்டுகளுக்குப் பின்னர் இவரின் தலைமையில் இந்திய அணி முதல் வெற்றியைப் பதிவு செய்தது.
சான்றுகள்
பகுப்பு:இந்தியத் துடுப்பாட்டக்காரர்கள் பகுப்பு:1915 பிறப்புகள் பகுப்பு:2004 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
நிதியறிக்கை
சுருக்கமாக, நிதியறிக்கையின் குறிக்கோள்கள்:
நல்ல நிதியறிக்கையின் விதிமுறைகள்
நிதியறிக்கை உருவாக்க சில அடிப்படை விதிமுறைகள் பின்பற்றப்படுகின்றன. அவை,
ஓராண்டு அடிப்படையிலானது
நாடாளுமன்றமானது செயலாட்சியருக்கு (executive) ஓராண்டிற்காக மட்டுமே நிதி அளிக்க வேண்டும் என்பது நிதியியலில் சிறந்த கொள்கையாகக் கருதப்படுகிறது. காரணம், 1. செயலாட்சியருக்குத் தேவையான நிதி அதிகாரத்தை ஓராண்டுக்கு வழங்குவது ஏற்கத்தக்கது, 2. நிதியறிக்கையை திறன்பட நடைமுறைப்படுத்துவதற்கு செயலாட்சியருக்குத் தேவையான குறைந்தபட்சக் கால அளவு ஓராண்டு, 3. மனிதர்களின் கணக்கீடுகள் ஆண்டை அடிப்படையாகக் கொண்டுள்ள மரபு. இந்தியா மற்றும் பிரிட்டனில் ஒவ்வோர் ஆண்டும் ஏப்ரல் மாதம் 1-ஆம் தேதியிலிருந்து அடுத்த ஆண்டு மார்ச்சு மாதம் 31-ஆம் தேதி வரையிலும், அமெரிக்காவில் சூலை மாதம் 1-ஆம் தேதி முதல் சூன் மாதம் 30-ஆம் தேதி வரையிலும், பிரான்சு நாட்டில் சனவரி மாதம் 1-ஆம் தேதி முதல் டிசம்பர் மாதம் 31-ஆம் தேதி வரையிலும் நிதியறிக்கை காலமாக பின்பற்றப்படுகிறது.
துறை அடிப்படையிலானது
ஒவ்வொரு துறையின் வருவாய் மற்றும் செலவு மதிப்பீடுகள் அந்தத் துறையாலேயே தயாரிக்கப்பட வேண்டும். ஏனெனில், அவை ஒவ்வொரு துறையின் திட்டங்கள், செயல்கள் ஆகியவற்றை தெளிவாகக் காட்டுவதோடு, அந்தத் துறையின் நிதி பலத்தையும் உறுதிப்படுத்தும். அதே நேரம், அந்தத் துறையின் செயல்திட்டங்களை வேறு துறைகள் நடைமுறைப்படுத்தினால் அது பற்றிய அடிக் குறிப்பையும் தனது மதிப்பீட்டு அறிக்கையில் தொடர்புடைய துறை தெரிவிக்க வேண்டும்.
சமமானதாக இருத்தல்
வருவாய் மதிப்பீட்டை விட செலவு மதிப்பீடு அதிகமாக இருக்கக் கூடாது. அதாவது, செலவு மற்றும் வருவாய் மதிப்பீடுகள் சம அளவில் இருக்க வேண்டும். செலவை விட வருவாய் அதிகமாக இருந்தால் அது உபரி அல்லது எச்ச நிதியறிக்கை (surplus budget) என்றும், வருவாயை விட செலவு அதிகமாக இருந்தால் அது பற்றாக்குறை நிதியறிக்கை (Deficit budget) என்றும் அழைக்கப்படும்.
ஒரே நிதியறிக்கை
அரசானது அனைத்துத் துறைகளின் வருவாய், செலவுகளை ஒரே நிதியறிக்கையில் உட்படுத்த வேண்டும். இதற்கு ஒற்றை நிதியறிக்கை (single budget) என்று பெயர். துறைதோறும் தனித்தனியாக உருவாக்கினால் அது பன்மை நிதியறிக்கை (plural budget) எனப்படும். பிரிட்டன், அமெரிக்கா ஆகிய நாடுகள் ஒற்றை நிதியறிக்கை முறையும், பிரான்சு, சுவிட்சர்லாந்து, செர்மனி ஆகிய நாடுகள் பன்மை நிதியறிக்கை முறையும், இந்தியா இரண்டு நிதியறிக்கை முறையும் (two budget) கடைப்பிடிக்கின்றன.
நிகரமாக அல்லாமல் மொத்தமாக இருத்தல்
அரசின் வருவாய் மற்றும் செலவு பரிமாற்றத்தை நிதியறிக்கையில் மொத்தமாகக் குறிப்பிட வேண்டும். உபரி அல்லது பற்றாக்குறை என்று நிகர அளவில் கூறக் கூடாது.
துல்லியத்தன்மை
நிதியறிக்கை மதிப்பீடு மிகச் சரியான அளவினதாக இருத்தல் வேண்டும். மீமதிப்பீடு (overestimate) அதிக வரிவிதிப்பையும் குறை மதிப்பீடு (underestimate) திட்டங்களை செயல்படுத்துவதில் திறனின்மையையும் ஏற்படுத்தும்.
அரசு நிதியறிக்கை
அரசு நிதியறிக்கை என்பது அடுத்து வரும் ஆண்டில் எதிர்பார்க்கப்படும் அரசின் வருவாய் மற்றும் செலவினங்களின் சுருக்கமான குறிப்பு அல்லது திட்டம் ஆகும்.நாடளுமன்றத்தால் நிறைவேற்றப்பட்டு, ஜனாதிபதி, முதன்மை அதிபர், தலைவர், குடியரசுத் தலைவர் (President or Chief-executive) இவர்களில் யாரேனும் ஒருவரால் ஒப்புதல் அளிக்கப்படும் சட்டப்படியான ஆவணம் ஆகும். எந்தவொரு நிதியறிக்கைக்கும் அடிப்படையானது வருவாய் மற்றும் செலவினம்.
இந்திய அரசின் ஒன்றிய வரவு செலவுத் திட்டம்
இந்தியாவில் ஒன்றிய பொது நிதியறிக்கையை (union general budget) நிதி அமைச்சகம் உருவாக்குகிறது.இந்த அமைச்சகம் பொருளியல் நடவடிக்கைகள், செலவு, வருவாய், நிதிச் சேவைகள், பங்குவிலக்கல் ஆகிய துறைகளைக் கொண்டது. இதில் நிதியறிக்கை உருவாக்கும் பணி பொருளியல் நடவடிக்கைகள் துறையைச் (Department of economic affairs) சார்ந்தது. (அதே வேளை, தொடர்வண்டி அமைச்சகம் தனக்கான திட்டத்தை (ரயில்வே நிதியறிக்கை தனியே தயாரிக்கிறது.)
இணைப்புகள்
பகுப்பு:குறும்பொருளியல் பகுப்பு:பொருளியல்
லெனோவா
லெனோவா (ஆங்கிலம்:Lenovo Group Ltd.) என்பது சீனநாட்டில் தோன்றியப் பன்னாட்டு கணினித் தொழில்நுட்ப நிறுவனம் ஆகும். இதன் தலைமையகம் சீனத்தலைநகரான பெய்ஜிங் நகரத்திலும், அமெரிக்க ஐக்கிய நாட்டிலுள்ள வட கரொலைனா மாநிலத்தின் மோரிசுவில்லே நகரத்திலும் உள்ளது. இந்நிறுவனம் தனி மேசைக் கணினிகள், கைக் கணினிகள், நுண்ணறிபேசிகள், நுட்பக்கணினிகள், வழங்கிகள், மின்னணுத்தரவுத் தேக்ககங்கள், தகவல் தொழிற்நுட்ப மேலாண்மை மென்பொருள்,நுண்ணறித் தொலைகாட்சிகள் ஆகியவற்றை  வடிவமைத்து, வளர்த்து, உற்பத்திச் செய்து விற்கிறது. 2014 ஆம் ஆண்டு, லெனோவா நிறுவனமே, உலகின் பல நாடுகளில் அதிக அளவு தனி மேசைக் கணினிகளை விற்பதில் சாதனைப் புரிந்தது.
கட்டமைப்பு
இஎம்சி (EMC) கழகம், 1970 ஆம் ஆண்டு, இருவரால் (Richard Egan & Roger Marino Corporation) உருவாக்கப் பட்டது. 1983 ஆம் ஆண்டிலிருந்து, இஎம்சி, பொதுநிறுவனமாக நியூயார்க் பங்குச் சந்தையில், ஐஓஎம்(IOM ) குறிபெற்று இருந்தது. லெனோவோஇஎம்சி கூட்டு முயற்சி, முன்பு லோமேகா (formerly Iomega) என்று அழைக்கப்பட்டது. மேலும், இக்கூட்டுமுயற்சியை, லேனோவோ இஎம்சி² (lenovo EMC²) என்றும் அழைப்பர். இக்கூட்டுச்செயறபாடு வழியே, புற, கையடக்க, கணிய வலையக, எண்ணிமத் தேக்ககத் தீர்வுகளைத் (networked storage solutions) உருவாக்கி, 410 கோடி எண்ணிமத் தேக்கக இயக்கிகளையும், வட்டுகளையும்(digital storage drives and disks) விற்பனை செய்துள்ளனர்.
புற இணைப்புகள்
பகுப்பு:கணினி வன்பொருள் நிறுவனங்கள்
சாளுவன்குப்பம் முருகன் கோவில்
சாளுவன்குப்பத்தின் சங்க கால முருகன் திருக்கோவில் (Murugan Temple, Saluvankuppam) அல்லது மாமல்லபுர சங்ககால முருகன் கோவில் என்பது மாமல்லபுர கடற்கரையில் சில ஆய்வாளர்களால் சாளுவன்குப்பம் எனுமிடத்தில் கண்டுபிடிக்கப்பட்ட கற்றளியாகும். இது சைவ சமயக் கடவுள் முருகனுக்கு அர்ப்பணிக்கப்பட்ட ஒரு கோவிலாகும். இங்கே தான் ஐக்கிய நாடுகள் கல்வி, அறிவியல், பண்பாட்டு நிறுவன (UNESCO) சின்னங்களில் ஒன்றான "புலிக்குகை" உள்ளது. சங்ககால முருகன் கோவில் சென்னைக்கு அருகேயுள்ள புகழ்பெற்ற மாமல்லபுரத்திலிருந்து சில கல் (5 கிமீ) தொலைவில் சாளுவன்குப்பம் என்ற இடத்தில் உள்ளது. இந்த கிராமத்தின் அப்போதைய பெயர் திருவிழிச்சில். புலிக்குகையிலிருந்து நூறு மீட்டர் தள்ளி இந்த முருகன் கோவில் உள்ளது. இந்தக் கோவில் 2005 ஆம் ஆண்டில் தோண்டி எடுக்கப்பட்டது. இக்கோவில் கட்டுமானம் இரண்டு விதமாக அமைந்துள்ளதாக அகழ்வாய்வாளர்கள் நம்புகின்றனர். முதலாவது சங்க காலத்திய (பொ.ஊ.மு. 3 ஆம் நூற்றாண்டிலிருந்து பொ.ஊ. மூன்றாம் நூற்றாண்டு வரை) செங்கல் கட்டுமானம் என்றும் இரண்டாவது இச்செங்கல் கட்டுமானத்திற்கு மேல் கட்டப்பட்ட பல்லவ காலத்திய (பொ.ஊ. 8 ஆம் நூற்றாண்டுக்குப் பின்) கருங்கல் கட்டுமானம் என்றும் அவர்கள் கருதுகின்றனர். இவ்வகழ்வாய்வை மேற்கொண்ட இந்தியத் தொல்லியல் ஆய்வக ஆய்வாளர்கள் தமிழ்நாட்டில் அகழ்வாய்ந்து கண்டுபிடிக்கப்பட்ட இவ்வகையைச் சேர்ந்த கட்டிடங்களிலேயே மிகவும் பழமையானது இச்செங்கல் கட்டுமானம்தான் என்கின்றனர். எனினும் இந்திய அகழ்வாய்வாளர் ஆர். நாராயணசாமி இக்கருத்துடன் உடன்படவில்லை. அந்தக் காலத்துக்குரிய பிரபல இலக்கியங்களில் இக்கோவிலைப் பற்றிய குறிப்புகள் காணப்படாததுதான் அவருடைய ஐயத்திற்குக் காரணமாக உள்ளது.
2018, மே 3 அன்று இரவு, சில சமூக விரோதிகள், இத்தளத்திலுள்ள கல்வேல் தனை பெயர்த்து இரண்டாக உடைத்துச் சிதைத்துள்ளனர்.
கண்டுபிடிப்பு
இந்தியப் பெருங்கடல் சுனாமியால் வெளிப்பட்ட ஒரு பாறையில் காணப்பட்டக் கல்வெட்டுக் குறிப்புகளைக் கொண்டு, இந்தியத் தொல்லியல் ஆய்வகத்தின்ஆய்வாளர்கள் தி. சத்தியமூர்த்தி மற்றும் சத்தியபாமா பரணீநாத் ஆகியோர்களால் 2005-06 மற்றும் 2006-07ஆம் ஆண்டுகளில் அகழாய்வு செய்து  இக்கோவிலைக் கண்டுபிடிக்கப்பட்டது. முதலில் 8 ஆம் நூற்றாண்டின் பல்லவ கால கட்டுமானம் கண்டுபிடிக்கப்பட்டது. பின்னர் அதே இடத்தில் மேலும் நடத்தப்பட்ட அகழ்வாய்வால் சங்க கால செங்கல் கட்டுமானம் கண்டறியப்பட்டது. மாமல்லபுரம் சங்ககாலத் துறைமுக நகரமாகக் கூறப்படும் நீர்ப்பெயற்று என்று சமீபகாலமாக ஆராய்ச்சியாளர்கள் கருதி வந்தனர். ஆனால் அதற்கான சான்றுகள் ஏதும் கிடைக்காத நிலை இருந்து வந்தது. 22 செப்டம்பர், 2005ல் இந்தியத் தொல்லியல் பரப்பாய்வுத் துறையின் கடல் அகழாய்வுப் பிரிவினர் ஆழிப்பேரலையால் வெளிவந்த சில கட்டிடச்சிதைவுகளை முழுவதுமாக வெளிப்படுத்தினர். இவை மாமல்லை கடற்கரை கோவிலுக்கு 270 அடி தொலைவில் இருக்கிறது. இதன் அமைப்பு மாமல்லபுரம் கடற்கரைக் கோயில்போல் உள்ளது. 2004 ஆம் ஆண்டில் இந்தியப் பெருங்கடலில் எழுந்த ஆழிப் பேரலைகள் குறைந்த பின்னர் தொல்லியல் ஆய்வாளர்கள் சுனாமி அலைகளால் வெளிப்பட்ட பாறைகளில் கல்வெட்டுக்களைக் கண்டுபிடித்தனர். யுனஸ்கோவால் மகாபலிபுரத்தின் உலகப் பாரம்பரிய இடமாக அறிவிக்கப்பட்ட சாளுவன்குப்பத்தில் இவை கண்டெடுக்கப்பட்டன. ராஷ்டிரகூட மன்னன் மூன்றாம் கிருஷ்ணன், சோழ மன்னர்கள் முதலாம் பராந்தகன் மற்றும் முதலாம் குலோத்துங்கன் ஆகியோரால் செய்விக்கப்பட்ட கல்வெட்டுகள் திருவீழ்ச்சில் (தற்போதைய சாளுவன்குப்பம்) என்ற இடத்தில் அமைந்த முருகன் கோவிலைப் பற்றிக் குறிப்பிட்டன. இந்திய தொல்லியல் ஆய்வகத்தைச் சேர்ந்த கல்வெட்டியலாளர் ''எஸ். ராஜவேலு'', அருகில் காணப்பட்ட மேட்டினை அம்முருகன் கோவிலாக அடையாளம் கண்டார். 2005 இல் தொல்லியல் ஆய்வாளர்கள் அம்மேட்டின் அடியிலிருந்து 8 ஆம் நூற்றாண்டைச் சேர்ந்த பல்லவ காலத்திய கருங்கல் அமைப்பான கோவிலை அகழ்ந்தெடுத்தனர். இந்திய தொல்லியல் ஆய்வகத்தின் உதவி தொல்லியல் ஆய்வாளர் ''ஜி. திருமூர்த்தி'', தமிழ் நாட்டில் அகழ்ந்தெடுக்கப்பட்ட மிகப்பழமையான முருகன் கோவிலாக இதைக் கருதுகிறார். மகாபலிபுரத்தின் ஏழு பகோடாக்களில் ஒன்றாக இந்த இடம் இருக்கலாம் என்ற ஊகங்களும் எழுந்துள்ளன.
மேலும் மேற்கொள்ளப்பட்ட அகழ்வாய்வால் இந்தப் பல்லவ கால கருங்கல் கட்டுமானம் அதற்கும் பழமையான செங்கல் கட்டுமானத்தின் சிதிலங்களின் மீது கட்டப்பட்டிருப்பது தெரிய வந்தது. திருமூர்த்தியின் கருத்தின்படி செங்கலால் ஆன பழைய கருவறை மண்ணால் நிரப்பப்பட்டு, கருங்கல் பலகைகளால் மூடப்பட்ட பின்னர் அதன் மேல் புதுக் கோவில் கட்டப்பட்டிருக்க வேண்டும். இந்திய தொல்லியல் ஆய்வகத்தின் கண்காணிப்பாளர் சத்தியமூர்த்தி தற்காலக் கோவில்கள் கிழக்கு அல்லது மேற்கு நோக்கி அமைந்திருப்பது போலல்லாது, செங்கலால் ஆன பழைய கோவில் வடக்கு நோக்கி அமைந்திருப்பதால் அது சங்ககாலத்தைச் சேர்ந்ததாக இருக்குமெனக் கருத்துத் தெரிவிக்கிறார். கோவில்கள் அமைக்கப்பட வேண்டிய ஆகமநெறிகளை விளக்கும் "சிற்ப சாஸ்திரங்கள்" எழுதப்படுவதற்கு முன்னமேயே கட்டப்பட்டதாக, அதாவது பொ.ஊ. 6 அல்லது 7 ஆம் நூற்றாண்டுகளுக்கு முந்தைய காலத்தைச் சேர்ந்ததாக இப்பழைய செங்கல் கோவில் இருக்க வேண்டும். செங்கல் கோவில் 1700 ஆண்டுகள் முதல் 2200 ஆண்டுகள் வரையிலான பழமையானது.
2200 ஆண்டுகளுக்கு முன்னர் ஏற்பட்ட புயல் அல்லது ஆழிப் பேரலைகளால் இந்தச் செங்கல் கோவில் அழிந்து போயிருக்க வேண்டுமென்பது ஆய்வாளர்களின் கருத்து. அதேபோலப் பின்னர் பல்லவர் காலத்தில் கட்டப்பட்டக் கருங்கல் கோவிலும் ஆழிப் பேரலைகளால் அழிந்து போயிருக்க வேண்டும். இக்கோவிலைப் பற்றிய குறிப்புகளைத் தரும் கல்வெட்டுகள் 1215 ஆம் ஆண்டினதாக இருப்பதால் கருங்கல் கோவிலை அழித்த ஆழிப்பேரலைகளின் காலம் 13 ஆம் நூற்றாண்டாக இருக்க வேண்டும் என்பது ஆய்வாளர்களின் கணிப்பு.
வரலாற்றுப் பின்னணி
7 ஆம் நூற்றாண்டில் பல்லவ மன்னன் முதலாம் நரசிம்மவர்மன் மாமல்லபுரம் நகரை நிர்மாணித்தபோது அங்கு ஒரு சிறு துறைமுகம் செயல்பாட்டில் இருந்ததற்கான ஆதாரங்கள் உள்ளன. கிறித்துவ யுகத்தின் தொடக்ககாலத்தைச் சேர்ந்ததாகக் கருதப்படும் பெருங்கல் புதை பாத்திரங்கள் மகாபலிபுரத்திற்கு அருகில் கண்டெடுக்கப்பட்டுள்ளன. சங்ககால நூலான பெரும்பாணாற்றுப்படை நீர்ப்பெய்யாறு என்றதொரு துறைமுகத்தைப் பற்றிக் கூறுகிறது. சில வரலாற்று அறிஞர்கள் இத்துறைமுகத்தைத் தற்போதைய மகாபலிபுரமாகக் கருதுகின்றனர். மகாபலிபுரத்துக்கு அருகிலுள்ள சதுரங்கப் பட்டினம் செங்கடல் செலவில் குறிப்பிடப்பட்டுள்ள சொப்டமா துறைமுகமாக அடையாளம் காணப்படுகிறது.
கல்வெட்டுகள்
இக்கோயில் அகழப்படும் முன் இதைச்சுற்றி கண்டுபிடிக்கப்பட்ட கல்வெட்டுகளான கன்னரத்தேவர் 26ஆம் ஆட்சியாண்டு கல்வெட்டு இரண்டு, இரண்டாம் நந்திவர்மப் பல்லவனின் 12ஆம் ஆட்சியாண்டு கல்வெட்டு, கம்பவர்ம பல்லவனின் 17ஆவது ஆட்சியாண்டு கல்வெட்டுகள் இரண்டு, முதலாம் இராசராசச் சோழன் கல்வெட்டு மற்றும் சில பிற்காலப்பாண்டியர் கல்வெட்டு ஆகியவற்றில் திருவிழச்சு என்னும் ஊரிலுள்ள முருகன் கோவிலுக்குச் சிலர் தானம் அளித்ததாக உள்ளது. அதைக் கொண்டே அக்கோவிலை தேட இப்பகுதிகளில் அகழாய்வு செய்யப்பட்டு இக்கோவில் கண்டுபிடிக்கப்பட்டது.
இம்முருகன் கோவிலைச் சுற்றி ஏகப்பட்ட கல்வெட்டுப் பாறைகள் காணப்படுகின்றன. இக்கோவிலுக்கு அளிக்கப்பட்ட மான்யங்களைப் பற்றிக்கூறும் மூன்று கருங்கல் தூண்களின் கண்டுபிடிப்பே கோவிலைக் கண்டுபிடிப்பதற்கு வழிகாட்டியாக இருந்துள்ளது. ஒரு தூண், 858 இல் கீரர்பிரியன் என்பவரால் கோவிலுக்கு நன்கொடையாக அளிக்கப்பட்ட 10 பொற்கழஞ்சுகளைக் குறிப்பிடுகிறது. மற்றொரு தூண், 813 இல் கோவிலின் தீபத்தின் பராமரிப்புச் செலவிற்காக வசந்தனார் என்ற பிராமணப் பெண்ணால் அளிக்கப்பட்ட 16 கழஞ்சுகளைப் பற்றிக் குறிப்பிடுகிறது. மூன்றாவது தூண் முதலாம் ராஜராஜ சோழனால் செய்விக்கப்பட்ட கல்வெட்டுக்களைக் கொண்டுள்ளது.
இம்மூன்று தூண்களைத் தவிர மேலும் ஐந்து தூண்கள் கீழ்க்காணும் அரசர்களால் செய்விக்கப்பட்ட கல்வெட்டுக்களைக் கொண்டுள்ளன.
கட்டடக் கலை
சைவ சமயக் கடவுள் கடவுளான முருகனுக்கு அர்ப்பணிக்கப்பட்டக் கோவில் இது. இக்கோவில் வடக்கு நோக்கி அமைந்துள்ளது. கோவிலின் கருவறை 2 மீட்டர் நீளமும் 2.2 மீட்டர் அகலமும் கொண்டு 27 செங்கல் அடுக்குகளாக அமைந்துள்ளது. இங்கு பயன்படுத்தப்பட்டுள்ள செங்கற்கள் புகார், உறையூர், மாங்குடி மற்றும் அரிக்கமேடு ஆகிய சங்க கால இடங்களில் பயன்படுத்தப்பட்ட செங்கற்களைப் போன்றே உள்ளன. கோவிலின் நுழைவாயிலின் முன் கல்லால் ஆன வேல் ஒன்று உள்ளது. அகழ்வாய்வில் முதலாம் நூற்றாண்டு காலத்துக்குரிய நடன வகையாக சிலப்பதிகாரம் கூறும் குரவைக் கூத்தினைச் சித்தரிக்கும் சான்றும் கிடைத்துள்ளது. சதுரக் கருவறை மிகவும் சிறியதாக உள்ளமையால் அதனுள் எந்தவொரு கடவுளுருவமும் இருந்திருக்க முடியாது என்பது சத்தியமூர்த்தியின் கருத்து. சங்க காலத்தில் கோவிலைச் சுற்றியொரு பிரகாரமோ அல்லது சுற்றுச் சுவரோ இருந்திருக்க வேண்டும். பல்லவ காலத்துக்கும் முந்தைய காலத்தின் மிகப்பெரிய செங்கல் கோவில் வளாகமாக இக்கோவில் இருந்திருக்க வேண்டும் என்பது திருமூர்த்தியின் கருத்து.
வண்டல் மண் நிரம்பிய ஒரு மேடான அடிப்பரப்பின் மீது மனிதனால் செய்யப்பட்ட செங்கற்களை அடுக்கி இக்கோவில் கட்டப்பட்டுள்ளது. செம்புரைக் கற்களால் (laterite) ஆன நான்கு அடுக்குகளால் பிரிக்கப்பட்ட நான்கு செங்கல் அடுக்குகள் அமைக்கப்பட்டுள்ளன. பயன்படுத்தப்பட்டுள்ள செங்கற்கள் இரண்டு வகையாய் உள்ளன.
சுண்ணாம்பைக் கொண்டு செங்கற்கள் ஒன்றுக்கொன்று இணைத்துப் பூசப்பட்டுள்ளன.
அகழ்ந்தெடுக்கப்பட்ட தொல்பொருட்கள்
இப்பகுதியில் அகழ்ந்தெடுக்கப்பட்ட சில முக்கிய தொல்பொருட்கள். :
இங்கு கிடைத்த சுடுமண் பொருட்களில் முதலாவதாகக் கிடைத்தது நந்தியின் சிலை. . இங்கு கிடைக்கப்பெற்ற இந்த ஒரு நந்தி தான் சுடுமண்ணால் ஆனது என்பதும் குறிப்பிடத்தக்கது. அகழ்ந்தெடுக்கப்பட்டப் பெரும்பாலான பொருட்கள் சங்க காலத்தைச் சேர்ந்தவையாக இருந்தாலும் சோழர் காலத்து செப்பு நாணயம் உட்பட வேறுபல பிந்தைய காலப் பொருட்களும் கிடைத்துள்ளன.
உறுதிப்படுத்தல்
இதைச் சங்ககாலக் கோவில் என்று இதைக் கட்டப்பட்ட செங்கற்கள்களின் அமைப்பு மற்றும் அளவுகளைக் கொண்டே உறுதிப்படுத்தினர். பொ.ஊ. ஆறாம் நூற்றாண்டில் கடற்கோளால் அழிவுற்ற இக்கோவில் இரண்டாம் நந்திவர்மன் காலத்தில் கற்றளிகள் மூலம் புணரமைக்கப்பட்டது. மீண்டும் இயற்கைச் சீற்றங்களால் புதைந்து 2004ல் சு. இராசவேலு என்றவரால் கண்டுபிடிக்கப்பட்டது.
இருப்பிடம்
விக்கி மேப்பியாவில் சாளுவன் குப்பம், முருகன் கோவில் இருப்பிடம்
வெளி இணைப்புகள்
செங்கல்பட்டு மாவட்டத்திலுள்ள இந்துக் கோயில்கள் பகுப்பு:தமிழக தொல்லியற்களங்கள் பகுப்பு:சங்க காலப் புவியியல் பகுப்பு:மாமல்லபுரம்
பரத சாஸ்திரம்
பரத சாத்திரம் (பரத சாஸ்திரம்) என்பது 1600 களில் அல்லது 1700 தொடக்கத்தில் அச்சிடப்பட்ட ஒரு தமிழ் நூல் ஆகும். இந்த நூல் தமிழர்களின் ஆடல், பாடல், விளையாட்டுக்களைப் பற்றியது. இந்த நூல் தேவதாசிகளின் கல்வியில் பயன்படுத்தப்பட்டது. இந்த நூலைப் பற்றிய குறிப்புக்களை சீகன்பால்க் 1708 ஆம் ஆண்டு தென்மார்க்குக்கு அனுப்பி உள்ளார்.
பரத முனிவர் எழுதிய பரத சாத்திரம் எனும் வடமொழி நூலிலிருந்து தமிழ் மொழியில் பரத சாத்திரம் மொழிபெயர்ப்பு செய்யப்பட்டது.
மேற்கோள்கள்
பகுப்பு:தமிழ் நூல்கள் பகுப்பு:தமிழர் ஆடற்கலைகள் பகுப்பு:தமிழிசை ஆதாரங்கள்
மின்சார மணி
thumb|200px|மின்சார மணி மின்சார மணி (Electric bell) என்பது ஒரு மின் காந்த சாதனம் ஆகும். இது பள்ளிகளிலும், நிறுவனங்களிலும் அறிவிப்பு செய்யவோ, யாரையாவது அழைக்கவோ பயன்படுத்தப்படும் சாதனம் ஆகும். இது புகைவண்டிப்பாதை கடக்கும் பாதைகளிலும், தொலைபேசிகளிலும் தீ மற்றும் திருட்டு தொடா்பான அறிவிப்பான்களிலும் பயன்படுத்தப்பட்டு வந்தது. தற்போதைய நிலையில் மின்சார மணியானது மின்னணுவியல் சாதனங்களால் இடப்பெயா்ச்சி செய்யப்பட்டுள்ளது.
வேலை செய்யும் விதம்
மின்சார மணியானது, இலாட வடிவ மின் காந்தம், அதைச்சுற்றிய கம்பிச்சுருள், ஒரு சாவி, மின்கல அடுக்கு, இரும்புப்பட்டை, மின்காந்தம், சுத்தியல், மணி இவற்றைக் கொண்டுள்ளது. இத்துடன் இணைக்கப்பட்டுள்ள படத்தில் காட்டப்பட்டுள்ள மின்சார மணியின் மின் சுற்றில், சாவி மூடப்பட்டிருக்கும் போது கம்பிச்சுருளின் வழியே மின்னோட்டம் பாய்கிறது. இதன் காரணமாக இலாட வடிவச் சட்டம் மின்காந்தமாகிறது. அது இரும்புப்பட்டையை இழுக்கிறது. இச்செயலின் காரணமாக இரும்புப்பட்டையுடன் இணைக்கப்பட்டிருக்கும் சுத்தியல் இழுக்கப்பட்டு அது மணியைத் தாக்கி ஒலியை உண்டாக்கும். இப்போது மின்சாரமானது துண்டிக்கப்படுவதால், கம்பிச்சுருளில் மின்னோட்டம் துண்டிக்கப்படுகிறது. மின்னோட்டம் துண்டிக்கப்பட்டதால் கம்பிச்சுருளில் மின்னோட்டம் செல்லாததால் இலாட வடிவச் சட்டம் காந்தத்தன்மையை இழக்கும். இதன் காரணமாக இரும்புப்பட்டை பழைய நிலைக்குச் செல்லும். தற்போதுள்ள நிலையில் மின்சுற்று முழுமையடைகிறது. சுற்றில் மீண்டும் மின்னோட்டம் செல்லும். இரும்புப்பட்டை இழுக்கப்படும். அதைத் தொடா்ந்து சுத்தி இழுக்கப்படும். மணியானது சுத்தியால் தாக்கப்பட்டால் ஒலியைத் தரும். இச்செயல் மீண்டும் மீண்டும் நடந்து மணி தொடா்ந்து ஒலி எழுப்பும். இவ்வாறாக மின்சார மணியானது செயல்படுகிறது.
வரலாறு
1823 ஆம் ஆண்டில் வில்லியம் ஸ்டா்ஜன் என்பவரால் மின்காந்தமானது கண்டுபிடிக்கப்பட்டதைத் தொடா்ந்து பல்வேறு விதமான மின்பொறியியல் சாா்ந்த அமைப்புகள் இத்தகைய மின்சார மணிகள் உருவமைக்கப்பட்டன. அப்படிப்பட்ட அலைவுறும் மின் கம்பியைத் தலையாய பகுதியாகக் கொண்ட மின்சார மணி ஜேம்ஸ் மாா்ஷ் என்பவரால் 1824 ஆம் ஆண்டு கண்டுபிடிக்கப்பட்டது. தற்போதைய மின்சார மணியின் வடிவமைப்பானது துாண்டல் சுருள்களில் உள்ள முதன்மை மின்னிணைப்பைத் துண்டிக்கும் அதிா்வுறக்கூடிய “தொடா்பு நீக்குதல் சாதனம்” என்ற தத்துவத்தின் அடிப்படையில் அமைந்தவை ஆகும். இவ்வகை அதிா்வுறும் சுத்தியல் அமைப்பைக் கொண்ட மின்சார மணியானது ஜோஹன் பிலிப் வேக்னா் (1839) மற்றும் கிறிஸ்டியன் எா்ன்ஸ்ட் நீஃப் (1847) ஆகியோரால் கண்டுபிடிக்கப்பட்டன.
வெளியிணைப்புகள்
பகுப்பு:மின் உறுப்புகள் பகுப்பு:மின்காந்தவியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
காம்பானேலா
காம்பானேலா என்பது ஒரு இசையமைப்பு ஆகும். இதன் இசை அமைப்பாளர் பிரான்சு லிசித்து ஆவார். இவ்விசையமைப்பு இவரது கிராந்து எதியூது தே பாகானீனியின் ஒரு பகுதி ஆகும். இது இவரால் 1851ஆம் ஆண்டு படைக்கப்பட்டது.
பகுப்பு:இசை
மகஸ்வத்
மகஸ்வத் (Mhaswad or Mhasvad), இந்தியாவின் மகாராட்டிரா மாநிலத்தின் சதாரா மாவட்டத்தில் உள்ள மான் அல்லது தகில்வாடி வருவாய் வட்டத்தில் அமைந்த நகராட்சி ஆகும். இது சதாரா நகரத்திற்கு கிழக்கே 86.4 கிலோ மீட்டர் தொலைவில் அமைந்துள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 17 வார்டுகளும்; 4842 வீடுகளும் கொண்ட மகஸ்வத் நகராட்சியின் மக்கள் தொகை 24,120  ஆகும். அதில் ஆண்கள் 12185 மற்றும் பெண்கள்  11935 ஆக உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.47% ஆகவுள்ளனர். இதன் சராசரி எழுத்தறிவு 64.87% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0.32% மற்றும் 13.78% ஆகவுள்ளனர். மக்கள் தொகையில் இந்துக்கள் 91.49%, இசுலாமியர் 4.18%, பௌத்தர்கள் 2.19%, சமணர்கள் 1.87% மற்றும் பிறர் 0.26% ஆகவுள்ளனர்.
வெளி இணைப்புகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:சாத்தாரா மாவட்ட ஊர்களும் நகரங்களும்
வங்காளதேச வங்கி
வங்காளதேச வங்கி, வங்காளதேசத்தின் நடுவண் வங்கியாகும். இது ஆசிய கணக்குத் தீர்வக ஒன்றியத்தில் உறுப்பினர்.
செயல்பாடு
இந்த வங்கியின் செயல்பாடுகளாவன:
அமைப்பு
இந்த வங்கியின் உயர் அதிகாரியாக ஆளுநர் நியமிக்கப்படுவார். இவரது அலுவலகம் டாக்காவில் உள்ள மோதிஜீல் என்ற பகுதியில் இருக்கிறது. இயக்குனர் குழுமத்தின் தலைவராகவும் செயல்படுவார். குல்னா, சில்ஹெட், போக்ரா, ராஜ்ஷாஹி, சிட்டகொங் உள்ளிட்ட பட்து இடங்களில் இந்த வங்கிக்கு கிளைகள் உள்ளன.
சந்தியா ரங்கநாதன்
சந்தியா ரங்கநாதன் (Sandhiya Ranganathan) இந்தியாவைச் சேர்ந்த ஒரு தொழில்முறை காற்பந்தாட்ட வீராங்கனையாவார். 1996 ஆம் ஆண்டு மே மாதம் 20 ஆம் தேதி இவர் பிறந்தார்.
இந்திய மகளிர் தேசிய கால்பந்து அணிக்காகவும், இந்திய மகளிர் கூட்டிணைவுப்போட்டிகளில்  சேது கால் பந்தாட்ட சங்க அணிக்காவும் நடுக்கள வீராங்கனையாக இவர்  விளையாடுகிறார்.
மேற்கோள்கள்
<references group="" responsive="1">
பகுப்பு:1996 பிறப்புகள் பகுப்பு:வாழும் நபர்கள் பகுப்பு:இந்திய காற்பந்தாட்ட வீரர்கள்
துளை பொறி
துளை பொறி என்பது கட்டிடத் துறையிலும், ஏனைய குடிசார் பொறியியல் சார்ந்தகட்டுமானத் துறைகளிலும் பயன்படுகின்ற பலவகைப் பொறிகளுள் ஏதாவதொன்றைக் குறிக்கும். பல மீட்டர்கள் ஆழம் வரை நிலத்தைத் துளைக்கக்கூடிய துளை பொறிகள் உள்ளன. கட்டிடத்துறையில், பாரிய கட்டிடங்களுக்கான முளைவகை அத்திவாரங்களை அமைப்பதற்கு இவை பெரிதும் பயன்படுத்தப்படுகின்றன. நீர் பெறுவதற்காகக் குழாய்க் கிணறுகள் அல்லது துளைக் கிணறுகளை அமைப்பதிலும், பெற்றோலியத் துறையில் எண்ணெய்க் கிணறுகளைத் தோண்டுவதிலும் இவற்றின் பங்கு முக்கியமானது.
பகுப்பு:கட்டுமானப் பொறிகள் பகுப்பு:பொறிகள்
Wiertnica Бурильна машина
ஆலத்தூர் (தஞ்சாவூர்)
ஆலத்தூர் (Alathur) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும். ஆலத்தூர் கிராமம் சோழநாட்டின் முசுகுந்தநாட்டின் ஒரு பகுதி ஆகும். இது பட்டுக்கோட்டை - மன்னார்குடி சாலையில் சுமார் எட்டு கிலோமீட்டர் தொலைவில், சேதுபாவாச்சத்திரம் சாலை எனப்படும் மாநில நெடுஞ்சாலையின் (மா. நெ. 146) நன்கு இணைக்கப்பட்ட சாலையுடன் அமைந்துள்ளது. பட்டுக்கோட்டை வட்டத்தில் தாமரன்கோட்டை மற்றும் தம்பிக்கோட்டைக்கு அடுத்தபடியாக இது மூன்றாவது பெரிய கிராமமாகும். ஆலத்தூர் ஒரு விவசாய சமூகம், வணிக சந்தை மற்றும் மையங்கள் நிறைந்த பகுதியாகும்.
மக்கள்தொகை
2011 மக்கள்தொகை கணக்கெடுப்பின்படி, ஆலத்தூரில் 2163 ஆண்கள், 2570 பெண்கள் மற்றும் 475 குழந்தைகள் என மொத்தம் 4733 பேர் உள்ளனர். இக்கிராமத்தின் எழுத்தறிவு விகிதம் 77.05 சதவீதம்.
நிலவியல்
ஆலத்தூர் கிராமம், ஆலத்தூர் மற்றும் மகாதேவபுரம் ஆகிய இரண்டு பகுதிகள் இணைந்து உருவாக்கப்பட்டது. இது மதுக்கூர், ஆலம்பள்ளம், செம்பலூர், முள்ளூர் பட்டிக்காடு, தளிக்கோட்டை, புலவஞ்சி, ஆம்பலாப்பட்டு மற்றும் திட்டக்குடி ஆகியவற்றால் சூழப்பட்டுள்ளது. ஆலத்தூர் தஞ்சாவூர் மாவட்டத்தில் மிகவும் வளர்ச்சியடைந்த கிராமம்.
கல்லணைக் கால்வாயின் (காவிரி ஆற்றி லிருந்து வரும் கால்வாய்) ஒரு பகுதி ஆலத்தூர் நகரின் மையப்பகுதி வழியாகச் செல்கிறது. இது புதுக்குளம், புது ஏரி, வீரனார் குளம், சிவன் கோவில் குளம், ஓட்டை, நாரப்பனை போன்ற நீர்த்தேக்கப் பகுதிகள் மற்றும் நீர் சேமிப்பு பகுதிகளால் சூழப்பட்டுள்ளது. இதன் மூலம் இப்பகுதியில் நெல், தென்னை பண்ணைகள், கரும்பு போன்றவை பாசன வசதியினைப் பெறுகின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
குழந்தை பிரான்சிசு
குழந்தை பிரான்சிசு (Kulandei Francis, பிறப்பு:1947) தமிழ்நாட்டைச் சேர்ந்த ஓர் தன்னார்வலத் தொண்டு நிறுவனர். ஒருங்கிணைந்த சிற்றூர் மேம்பாட்டுத் திட்டம் (Integrated Village Development Project) என்ற அரசுசாரா தன்னார்வல அமைப்பை நிறுவி கிருஷ்ணகிரி மாவட்டத்தில் உள்ள வறியவர்களுக்கு தமது சொந்தக் கால்களில் நிற்கத் துணை நின்றவர். 2012க்கான ரமன் மக்சேசே பரிசு பெற்றவர்களில் ஒருவராவார்.
சேலம் மாவட்டத்தில் காரிப்பட்டி சிற்றூரில் ஓர் வறிய குடும்பத்தில் தந்தை குழந்தை மற்றும் தாய் மதலை மேரிக்கு மகனாகப் பிறந்தார். தங்கள் மகன் நன்கு கற்றுத்தேற வேண்டும் என்ற நோக்கத்துடன் பிரான்சிசின் பெற்றோர் தங்களிடமிருந்த ஒரே நிலத்துண்டையும் விற்று அவரை அண்ணாமலைப் பல்கலைகழகத்தில் பட்டப்படிப்பு படிக்க உதவினர். ஓர் கிறித்தவப் பாதிரியாக விரும்பிய பிரான்சிஸ் 1970இல் திருச்சிலுவைத் துறவியர் சபையில் இணைந்தார். அவர்களால் மகாராட்டிராவிலுள்ள புனேயில் இறையியல் படிக்க அனுப்பப் பட்டார். அந்தப் படிப்பின் தொடர்பாக 1971ஆம் ஆண்டு வங்காளதேச போரில் துயர் துடைப்பு பணிகளில் ஈடுபட்டார். 1972ஆம் ஆண்டு புனேயில் ஏற்பட்ட வறட்சியால் பாதிக்கப்பட்டோருக்கு துயர் துடைப்புப் பணிகளிலும் பங்கேற்றார்.
வறியவர்களின் வாழ்நிலையை ஏற்றிட விருப்பமுற்ற பிரான்சிஸ் கனடாவிலுள்ள கோடி பன்னாட்டு கழகத்தில் சமூக மேம்படுத்தல் கல்வியையும் பிலிப்பைன்சு நாட்டில் ஊரக மேலாண்மை கல்வியையும் கற்றார்.
தன்னுதவிக் குழுக்கள் ஏற்படுத்தல்
ஒருங்கிணைந்த சிற்றூர் மேம்பாட்டுத் திட்டத்தின் முயற்சியால் 1989இல் பெண்களுக்கான தன்னுதவிக் குழுக்கள் தொடங்கப்பட்டன. 2011ஆம் ஆண்டளவில் இத்தகைய தன்னுதவிக் குழுக்கள் 8231 நிறுவப்பட்டு, 153,990 உறுப்பினர்கள் பயன்பெறுகின்றனர். அவர்களது சேமிப்பு நிதி 40 மில்லியன் டாலர், மொத்த கடன்தொகை அளிப்பு 435 மில்லியன் டாலர், மற்றும் ஒதுக்கு நிதி சுமார் 9 மில்லியன் டாலர்.
ரமோன் மக்சேசே விருது வழங்கப்படுதல்
குழந்தை பிரான்சிசு தொடங்கி நடத்துகின்ற ஒருங்கிணைந்த சிற்றூர் மேம்பாட்டுத் திட்டத்தின் சேவையைப் பாராட்டி 2012ஆம் ஆண்டுக்கான ரமோன் மக்சேசே விருது வழங்கப்பட்டது. பரிசுப் பட்டயத்தில் பின்வரும் கருத்துகள் குறிக்கப்பட்டன:
குழந்தை பிரான்சிசு நிறுவி நடத்திவருகின்ற திட்டம் இன்று தமிழ்நாட்டில் தருமபுரி, கிருஷ்ணகிரி, வேலூர் ஆகிய மூன்று மாவட்டங்களிலும் சிறப்பாகச் செயல்பட்டுவருகிறது.
வெளி இணைப்புகள்
பகுப்பு:சமூக சேவகர்கள் பகுப்பு:ரமோன் மக்சேசே விருது பெற்றோர் பகுப்பு:வாழும் நபர்கள் பகுப்பு:1946 பிறப்புகள் பகுப்பு:சேலம் மாவட்ட நபர்கள்
லிட்டில் மிஸ் சன்ஷைன்
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2006 திரைப்படங்கள் பகுப்பு:சிறந்த படத்திற்கான அகாடெமி விருதிற்கு தேர்ந்தெடுக்கப்பட்ட படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
ஐசோலியூசின்
ஐசோலியூசின் (Isoleucine) [குறுக்கம்: Ile (அ) I] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO2CCH(NH2)CH(CH3)CH2CH3. இது ஒரு அத்தியாவசிய அமினோ அமிலமாகும். இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: AUU, AUC மற்றும் AUA. ஹைட்ரோகார்பனை பக்கத் தொடராக கொண்டுள்ளதால், ஐசோலியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது. ஐசோலியூசினுக்கு நான்கு முப்பரிமாண மாற்றியங்கள் சாத்தியமானது. எனினும் இயற்கையில், ஐசோலியூசினானது ஒரு ஆடி மாற்றியன் உருவத்திலேயே உள்ளது [(2S,3S)-2-அமினோ-3- மீதைல் பென்டநோயிக் அமிலம்].
பூதகுடி பிடாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரிஅம்மன் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கா. மீனாட்சிசுந்தரம்
'''கா. மீனாட்சிசுந்தரம்''' (11 சூலை 1925 - 18 நவம்பர் 2015) என்பவர் ஒரு தமிழக எழுத்தாளர். கோயம்புத்தூர் மாவட்டம், வெள்ளக்கிணறு எனும் ஊரில் பிறந்த இவர் தமிழாசிரியராகவும், உலகத் தமிழாராய்ச்சி நிறுவனத்தில் முதன்மை அலுவல் ஆட்சியராகவும் பணியாற்றியுள்ளார். தமிழ், ஆங்கிலம் மொழிகளில் 18 நூல்களை எழுதியிருக்கிறார். இவர் பல்வேறு பட்டங்களையும், விருதுகளையும் பெற்றிருக்கிறார். இவர் எழுதிய “சிலம்பில் பாத்திரங்களின் பங்கும் பண்பும்” எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.
கிளாடு மோனெ
thumbnail|கிளாடு மோனெ தன்னுடைய [[தோட்டம்|தோட்டத்தில் நின்று எடுத்த படம், இப்படத்தில் கிளாடு மோனெ வலது பக்கத்தில் உள்ளார், இப்படம் 1922 ஆம் ஆண்டு எடுக்கப்பட்டது. இப்படம் ஜிவேர்னியில் (Giverny) எடுக்கப்பட்டது. ]] thumbnail|1867ல் கிளாடு மோனெவினால் வரையப்பட்ட ஓர் அழகான ஓவியம் thumbnail|தோட்டத்தில் உள்ள ஓர் பெண், 1867ல் இந்த ஓவியத்தை கிளாடு மோனெ வரைந்தார். இப்படத்தில் அப்பெண்ணினதும், அருகிலுள்ள மரத்தினதும் நிழல் அழகாக வரையப்பட்டுள்ளது. thumbnail|நீல அல்லிகள் மற்றும் ஜப்பானிய பாலமும், இப்படத்தை கிளாடு மோனெ 1897 இல் வரைந்தார், thumbnail|தனது முதல் மனைவியான கமீலே டொன்சியுக்ஸ் பச்சை நிற ஆடை அணிந்திருக்கும் படம், இப்படத்தை கிளாடு மோனெ 1866இல் வரைந்தார். இப்படமே இவருக்கு வரவேற்பைத் தேடித் தந்தது. thumbnail|கிளாடு மோனெ தனது தோட்டத்தின் குளத்தில் உள்ள நீலஅல்லிகளை படமாக வரைந்தார், அப்படம் தான் இது, இதை கிளாடு மோனெ 1915 இல் வரைந்தார். thumbnail|[[சூரியன்|சூரிய ஒளி மற்றும் மூடுபனியினால் பிரகாசிக்கும் இலண்டன் பாராளுமன்றம், இப்படத்தை கிளாடு மோனெ 1904 இல் வரைந்தார்.]] கிளாடு மோனே (Claude Monet) (நவம்பர் 14, 1840 - டிசம்பர் 5, 1926) பிரான்ஸ் நாட்டைச் சேர்ந்த ஒரு ஓவியராவார். இவர் ஆஸ்கார் கிளாடு மோனே அல்லது குளோட் ஒஸ்கார் மொனே எனவும் அறியப்பட்டவர். இவர் உணர்வுப்பதிவுவாத (impressionist) இயக்கத்தைச் சேர்ந்தவர். இவர் வரைந்த உணர்வுப்பதிவு, சூரியோதயம் என்னும் பெயரிடப்பட்ட ஓவியமே அந்த ஓவிய இயக்கத்துக்கும் அப்பெயர் வரக் காரணமாயிற்று.
கா. மீனாட்சிசுந்தரம்
சாகித்ய அகாதமியின் பாஷா சம்மான் விருது
சாகித்திய அகாதமியின் பாஷா சம்மான் விருது 2013 ஆம் ஆண்டுக்குரிய விருது இவருக்குக் கிடைத்தது. பழங்கால, இடைக்கால இலக்கியங்கள் குறித்து இவர் வழங்கிய பங்களிப்புகள், திருக்குறள் பற்றிய இவருடைய கட்டுரைகள், கம்பர் பற்றிய இலக்கியப் படைப்புகள் ஆகியவற்றுக்காக இவ்விருது வழங்கப்பட்டதாக 2015 சூன் 25 இல் அறிவிக்கப்பட்டது.
கிளாடு மோனெ
வாழ்க்கை
thumb|தன் உருவப்படம், கிளாடு மோனெவினால் வரையப்பட்டது.
கா. மீனாட்சிசுந்தரம்
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1925 பிறப்புகள் பகுப்பு:2015 இறப்புகள் பகுப்பு:கோயம்புத்தூர் மாவட்ட நபர்கள்
கிளாடு மோனெ
வாழ்க்கை
மோனே பாரிஸ் நகரில் பிறந்தார். ஆனால் இவருக்கு ஐந்து வயதானபோது இவரது குடும்பம், நோர்மண்டியிலுள்ள லெ ஹாவ்ரே என்னுமிடத்துக்கு இடம் பெயர்ந்தது. இவரது தந்தையார் ஒரு பலசரக்கு வணிகர். தன்னைத் தொடர்ந்து ஆஸ்கார் கிளாடு மோனேயும் தங்கள் குடும்ப வணிகத்தைக் கவனித்துக்கொள்ள வேண்டும் என அவர் எதிர்பார்த்தார். ஆனால் மோனே ஒரு ஓவியராவதில் ஆர்வம் கொண்டிருந்தார்.
படந்தாலுமூடு
படந்தாலுமூடு தமிழ்நாட்டின் கன்னியாகுமரி மாவட்டத்தில் அமைந்துள்ளது. படந்தாலுமூடு என்னும் ஊர் தேசிய நெடுஞ்சாலை 47-ல், விளவங்கோடு வட்டத்தில் அமைந்துள்ளது. இவ்வூரின் அஞ்சல் குறியீட்டு எண் 629163 ஆகும். இது மார்த்தாண்டத்தில் இருந்து வட மேற்கு நோக்கி 5.5 கிமீ  தொலைவிலும், களியக்காவிளை என்னும் ஊரிலிருந்து தென் கிழக்கு நோக்கி சுமார் 2கிமீ தொலைவிலும் அமையப் பெற்றுள்ளது. தமிழ்நாட்டின் தலைநகரான சென்னை நகரிலிருந்து 750 கி.மீ. தொலைவில் உள்ளது. இந்த ஊர், ஒரு கிளை விரித்து பரப்பிய "படர்ந்த ஆலமரம்" இப்பகுதியின் நடுவே இருந்ததால், அந்த மரத்தின் பெயரைக் கொண்டு அழைக்கப் பெற்று வந்ததுவுமாகும். இந்த மரமானது, படந்தாலுமூட்டிலிருந்து கொக்குடிவிளை சந்திப்புக்கு செல்லும் சாலை துவங்கும் இடத்தில், அச்சாலைக்கு மேற்காக நின்றிருந்தது! இம் மரம், தேசிய நெடுஞ்சாலை எண்-47 விரிவாக்கத்தின் போது, முற்றிலுமாக பெயர்த்து களையப்பட்டது. இப்பொழுது அந்த மரம் அந்த இடத்தில் இல்லை! இவ்வூர் தேசிய நெடுஞ்சாலைக்கு தெற்கே 3 கிளைச் சாலைகளையும், வடக்கே 4 கிளைச் சாலைகளையும் கொண்டு அமையப் பெற்றதுவுமாகும். தற்பொழுது இந்த ஊரின் மத்தியில் தமிழ்நாடு அரசின் "நேசமணி போக்குவரத்துக் கழக பணிமனை" அமையப் பெற்றுள்ளது! இவ்வூரின் மேற்கு எல்லையான "கருப்பட்டியாலு மூட்டிலிருந்து" தான் கேரள மாநிலத்தின், எல்லை துவங்குகிறது என்பது இவ்வூரின் தனிச் சிறப்பு. இங்கு பெரும்பான்மையாக தமிழர்களே வாழ்கிறார்கள்!
கிளாடு மோனெ
வாழ்க்கை
தொடக்கத்தில் ஒரு கேலிச் சித்திர ஓவியராகவே இவர் உள்ளூர் மக்களுக்குப் அறிமுகமானார். அவர் கரிக் கோலினால் வரையப் பட்ட கேலிச் சித்திரங்களை விற்று வந்தார். நோர்மண்டியின் கடற்கரைகளில் இயூஜீன் பௌதின் (Eugène Boudin) என்னும் இன்னொரு ஓவியருடன் இவருக்குப் பழக்கம் ஏற்பட்டது. மோனே இவரிடமிருந்து எண்ணெய் ஓவியங்களை (oil paints) வரைவதற்குப் பயின்றதுடன் வெளிப்புற ஓவிய நுட்பங்களையும் கற்றுக்கொண்டார்.
படந்தாலுமூடு
வரலாறு
முதலில் படந்த ஆலுமூடு என்ற பெயரில் இவ்வூர் வழங்கப்பட்டது. இவ்வூரில் முன்பு ஒரு பெரிய ஆல மரம் இருந்ததால் இப்பெயர் வழங்கப்பட்டது. கிராமத்தின் புறநகர்ப் பகுதிகளில் மற்றும் நாகர்கோவில் மற்றும் திருவனந்தபுரம் இடையே தேசிய நெடுஞ்சாலை அமைக்கப்பட்டதாலும், காலநிலை மாற்றத்தாலும் இம்மரம் அழிந்தது. வர்த்தக மற்றும் கற்றல் நிகழ்வுகளுக்காக மக்கள் இந்தப் பனை மரத்தைப் பயன்படுத்தினர். காலம் காரணமாக படந்த ஆலுமோடு என்றபெயர் இணைந்து படந்தாலுமூடு என்றாயிற்று. தற்பொழுது ஒரு ஆல மரம் இந்நகர சந்திப்பில் உள்ளது இது ஆலுமூடு என்று அழைக்கப்படுகிறது.
கலாச்சாரம்
கேரளாவின் எல்லையோரமாக இருப்பதால் தமிழ் மற்றும் மலையாளம் மொழிகள் இங்குள்ள மக்களால் பரவலாகப் பேசப்படுகிறது. இங்குள்ள கலாச்சாரம், தமிழ் கலாச்சாரம் மற்றும் மலையாள கலாச்சாரம் மற்றும் பாரம்பரியங்களின் கலவையாகும். இந்து மதம் மற்றும் கிறித்துவ மதம் ஆகியவை நகரத்தில் உள்ள முக்கிய மதங்களாகும்.
கிளாடு மோனெ
வாழ்க்கை
மோனெ ஏழு ஆண்டுகளுக்கான படைத்துறை (இராணுவ) சேவையை ஏற்றுக்கொண்டு 1860 இல் அல்ஜீரியாவில் பணியாற்றத் தொடங்கினார். இரண்டு ஆண்டுகளில் நோய்வாய்ப்படவே இவரது உறவினரொருவரின் தலையீட்டின் பேரில் படைத்துறையில் இருந்து வெளியே வர முடிந்தது. இதற்காக பல்கலைக்கழகமொன்றில் ஓவியப் பயிற்சி நெறியொன்றை மேற்கொள்வதாக இவர் ஒத்துக்கொண்டார். ஆனாலும் மரபு சார்ந்த ஓவியப் பயிற்சியில் ஆர்வம் இல்லாமையால், 1862 இல் பாரிஸிலிருந்த சார்ல்ஸ் கிளேயர் என்பவரின் ஓவியக்கூடத்தில் (studio) சேர்ந்தார். அங்கேதான் இவருக்கு பியரே-ஒகஸ்ட்டே ரெனோயர் (Pierre-Auguste Renoir), பிரெடெரிக் பஸில்லே (Frederic Bazille), அல்பிரட் சிஸ்லே (Alfred Sisley) போன்றவர்களின் அறிமுகம் கிடைத்தது. இவர்கள் எல்லோரும் ஒன்றாகச் சேர்ந்து ஓவியம் வரைவதில் புதிய அணுகுமுறையைக் கடைப்பிடித்து வந்தனர். இதுவே பின்னர் ஓவியத்தில் உணர்வுப்பதிவுவாதம் (impressionism) என அறியப்படலாயிற்று.
1866 இல் மோனே, தனது முதல் மனைவியான கமீலே டொன்சியுக்ஸ் என்பவரை வைத்து வரைந்த பச்சை ஆடை உடுத்திய பெண் (The Woman in the Green Dress) என்று பெயரிடப்பட்ட ஓவியமே இவருக்கு வரவேற்பைத் தேடித் தந்தது.